Document ID: 32005D0605

ODLOČBA KOMISIJE
z dne 4. avgusta 2005
o spremembi Odločbe 93/195/EGS o pogojih v zvezi z zdravstvenim varstvom živali in izdajanju veterinarskih spričeval za ponovni vstop registriranih konjev za dirke, tekmovanja in kulturne prireditve po začasnem izvozu
(notificirano pod dokumentarno številko K(2005) 2933)
(Besedilo velja za EGP)
(2005/605/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 90/426/EGS z dne 26. junija 1990 o pogojih v zvezi z zdravstvenim varstvom živali, ki ureja premike in uvoz kopitarjev iz tretjih držav (1), in zlasti člena 19(ii) Direktive,
ob upoštevanju naslednjega:
(1)
V skladu s splošnimi pravili iz Priloge II k Odločbi Komisije 93/195/EGS (2) je ponovni vstop registriranih konj za dirke, tekmovanja in kulturne prireditve po začasnem izvozu omejen na konje, ki so bili manj kot 30 dni v eni izmed tretjih držav, navedenih v isti skupini iz Priloge I k navedeni odločbi.
(2)
Glede na stopnjo veterinarskega nadzora in dejstvo, da so zadevni konji oskrbovani ločeno od živali z nižjim zdravstvenim statusom, se obdobje začasnega izvoza podaljša na manj kot 90 dni ter se skladno s tem določi pogoje v zvezi z zdravstvenim varstvom živali ter veterinarskim spričevalom za ponovni vstop registriranih konjev, ki se po začasnem izvozu udeležijo posebnih konjskih dirk, tekmovanj ali kulturnih prireditev v Kanadi ali Združenih državah Amerike.
(3)
Španska jahalna šola na Dunaju bo leta 2005 v Združenih državah Amerike izvedla predstave, s katerimi bo proslavila 60 let, odkar je general George Patton ob koncu druge svetovne vojne rešil avstrijske lipicance. Navedene predstave se obravnavajo kot posebna konjeniška prireditev, pri kateri se uporabljajo posebni pogoji za ponovni vstop.
(4)
Odločbo 93/195/EGS je zato treba ustrezno spremeniti.
(5)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Odločba 93/195/EGS se spremeni:
1.
V členu 1 se tretjo alineo nadomesti z:
„-
so se udeležili posebnih dirk, tekmovanj ali kulturnih prireditev v Kanadi ali Združenih državah Amerike in izpolnjujejo zahteve, določene v zdravstvenem spričevalu v skladu z vzorcem zdravstvenega spričevala iz Priloge III k tej odločbi.“
2.
Priloga III se nadomesti z besedilom iz Priloge k tej odločbi.
Člen 2
Ta odločba je naslovljena na države članice.
V Bruslju, 4. avgusta 2005

Labels: 3
0
18
6